****

|  |
| --- |
| Република Србија |
| МИНИСТАРСТВО ПОЉОПРИВРЕДЕ, |
| ШУМАРСТВА И ВОДОПРИВРЕДЕ |
| Управа за шуме |
| Број: Службено/2017-10 |
| 24.10.2017. године |
| Б е о г р а д |

**ИНСТРУКЦИЈА**

**о поступању комисија за пријем радова финансираних из средстава субвенција Буџетског фонда за шуме РС**

1. У поступку пријема радова и материјално финансијске документације којом корисници средстава субвенција Буџетског фонда за шуме РС правдају добијена средства, признају се следећи трошкови:

* набавке, односно вредности садног материјала употребљеног за садњу;
* превоза садница и радника на терен, што укључује трошкове горива, мазива, амортизације возила и сл; трошкови превоза се рачунају тако што се цена 1 литра горива које троши возило (бензин БМБ 95 или еуро дизел) помножи са 0,25 (25%) и са бројем пређених километара;
* ангажоване радне снаге\* за извођење радова на садњи, укључујући припрему земљишта за садњу, нези шума (окопавање и прашење, сеча изданака и избојака, уклањање корова, чишћење, прве прореде), заштити шума, производњи семена и садног материјала и др;
* дораде семена (утрошене енергије, материјала и сл);
* материјала за производњу садница у расадику (тресета, ђубрива, хемијских средстава за заштиту и сл.);
* рада машина употребљених за одређене послове;
* режијске трошкове до 10% изоса оправданих трошкова.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*ангажована радна снага у свим врстама послова подразумева раднике ангажоване по основу уговора са извођачем радова, као и сопствену радну снагу.*

*НЕ ОБУХВАТА рад запослених у правном лицу (инжењера, техничара) за стручне послове који су основна делатност газдовањa шумама као што су пројетовање, организација, надзор и сл..*

2. Код развојно истраживачких пројеката, трошкови се признају у складу са калкулацијом трошкова из пријаве пројекта, који је саставни део уговора; хонорари истраживача за запослене у **институтима** за шумарство могу бити исказани у пуном износу зараде/дан, а за остале сараднике у проценту дефинисаном уговором.

3. Трошкови се признају у бруто износу, односно са урачунатим ПДВ-ом, ако корисник средстава достави доказ да је обавезан да плати ПДВ на приказани износ, и да нема право на повраћај ПДВ приказан у напред наведеном бруто износу.

4. Корисници средстава су дужни да за набавке добара и услуга из средстава буџета примењују одредбе Закона о јавним набавкама.

В.Д. ДИРЕКТОРА

 Саша Стаматовић